b'\n_START_ARTICLE_\nOperacija (medicina)\n_START_PARAGRAPH_\nOper\xc3\xa1cija je v medicini zdravni\xc5\xa1ki poseg z namenom odstraniti oboleli ali po\xc5\xa1kodovani del telesa ali tujek ali vzpostaviti normalno delovanje dela telesa. Operacije so lahko nujne ali na\xc4\x8drtovane. Nujni kirur\xc5\xa1ki posegi so lahko urgentni (treba jih je izvesti takoj) ali pa odlo\xc5\xbeeni. Na\xc4\x8drtovani posegi so na primer tisti kirur\xc5\xa1ki posegi, s katerimi popravi funkcijo ali izgled dolo\xc4\x8denega dela telesa (na primer pri prirojeni anomaliji, po\xc5\xa1kodbah, tumorjih)._NEWLINE_Zdravniki, ki operirajo, se imenujejo kirurgi ali kirurginje. Veliko kirurgov je specializiranih za dolo\xc4\x8deno podro\xc4\x8dje._NEWLINE_Obstajajo zelo preproste operacije kot odstranitev zoba in zelo zahtevne kot odstranitev malignega tumorja._NEWLINE_Operacijske sobe, in\xc5\xa1trumenti in kirurgi morajo biti \xc4\x8disti, da se izognemo kirur\xc5\xa1kim oku\xc5\xbebam. Vsi v operacijski tako nosijo posebna obla\xc4\x8dila, \xc4\x8depice, \xc4\x8devlje, rokavice in maske. V operacijski smejo biti le zdravniki, sestre in pacienti, v primeru, da je pacient mlaj\xc5\xa1i otrok in je pod lokalno anestezijo, pa tudi eden od njegovih star\xc5\xa1ev.'